Jonathan Isaac Kaplan (gebore op 7 November 1966 in Durban, Suid-Afrika), is 'n voormalige internasionale rugbyskeidsregter en hou die wêreldrekord vir die meeste internasionale rugbywedstryde as skeidsregter.
Jonathan Kaplan in 2009
Jonathan Isaac Kaplan
7 November 1966 (1966-11-07) (53 jaar oud)
Kaplan begin as skeidsregter in 1984, terwyl hy nog 'n hoërskoolstudent is. Hy maak sy eersterangse debuut in 1991 en word in 1993 aangestel op Suid-Afrika se nasionale skeidsregterspaneel. Op 4 Mei 1996 maak hy sy internasionale debuut in 'n wedstryd tussen Namibië en Zimbabwe in Harare.
In Oktober 2009 blaas hy vir die vyfde keer in die eindstryd van Suid-Afrika se premiertoernooi, die Curriebeker.
Kaplan kondig op 12 Februarie 2013 sy uittrede aan as rugbyskeidsregter, aan die einde van die 2013-seisoen.
Kaplan hou verskeie rekords as internasionale en Suid-Afrikaanse rugbyskeidsregter. Hy het 68 toetse beheer — wat 'n wêreldrekord is — sy 13 Wêreldbeker-toetse en sy vier Wêreldbeker-toernooie – 1999, 2003, 2007, 2011 – as wedstrydbeampte is wêreldrekords en sy 107 Superwedstryde hou die rekord, wat die eindstryde van 2005, 2006 en 2009 insluit. Die 161 Absa Curriebekerwedstryde wat hy geblaas het is ook ’n rekord, sowel as sy 422 eersterangse wedstryde.
↑ "Full-blown – Jonathan Kaplan" (in Engels). SARugby. 6 Julie 2009. Geargiveer vanaf die oorspronklike op 18 Maart 2012. Besoek op 26 Junie 2010.
↑ "Jonathan Kaplan". Rugby World Cup Ltd. Besoek op 26 Junie 2010.
↑ "Toyota Cheetah Bulletin 28 Oktober 2013". fscheetahs.co.za. Besoek op 30 Oktober 2013.
Wikimedia Commons het meer media in die kategorie Jonathan Kaplan.
Ontsluit van "https://af.wikipedia.org/w/index.php?title=Jonathan_Kaplan&oldid=2209084"
Last edited on 17 Junie 2020, at 23:22
Die bladsy is laas op 17 Junie 2020 om 23:22 bygewerk.